钦定古今图书集成/明伦汇编/交谊典/第001卷 > 荀子 > 《臣道》
## 钦定古今图书集成/明伦汇编/交谊典/第001卷 > 荀子 > 《臣道》

仁者必敬人。敬人有道，贤者则贵而敬之，不肖者则
畏而敬之，贤者则亲而敬之，不肖者则疏而敬之，其
敬一也，其情二也。若夫忠信端悫而不害伤，则无接
而不然，是仁人之质也。忠信以为质，端悫以为统，礼
义以为文，伦类以为理，喘而言，臑而动而一，可以为
法则。《诗》曰：“不僭不贼，鲜不为则。”此之谓也。恭敬，礼也；
调和，乐也。谨慎，利也。斗怒，害也。故君子安礼乐利谨
慎而无斗怒，是以百举不过也。